**Tesztelési protokoll cégek számára**

***A protokoll leírásával szemben a súlyos állapotú beteg mielőbbi orvosi kivizsgálása, illetve kórházi kezelése abszolút prioritást élvez!***

Az eljárást követve **50 munkatárs** esetében **8 doboz** (200 db.) **ellenanyag gyorsteszt** – heti rendszerességű tesztelés mellett – **4 hétre elegendő**. Feltételezve, hogy 1 munkatársnak átlagosan **5 közvetlen** (szoros) **kontaktja van**, **1 doboz** (25 db.) **antigén gyorsteszt** **5 fertőzött** munkatárs kontaktvizsgálatára elég. A munkatársak tényleges számának függvényében a rendszeres teszteléshez szükséges mennyiség egyszerűen kiszámolható, jóllehet, a tényleges munkakörülmények (fertőzési kockázatnak való kitettség, kontaktok száma, az esetleges leállás okozta veszteségek mértéke stb.) mindezt nagyban befolyásolhatják.

**Napi munka, vagy műszakkezdés**

**1.** Opcionális lépés: a munkába érkezők lázának megmérése.

- Amennyiben ezt nem alkalmazzák, folytassa a **10. ponttal!**

- Amennyiben igen, folytassa a **2. ponttal!**

**2.** Van olyan, aki lázas (37,8°C feletti testhőmérséklet)?

- Ha **nincs**, folytassa a **9. ponttal!**

- Ha **van**, folytassa a **3. ponttal!**

**3. Végezzen el egy antigén gyorstesztet!**

**4.** Mi az antigén gyorsteszt eredménye?

- Ha **negatív**, folytassa az **5. ponttal!**

- Ha **pozitív**, folytassa a **8. ponttal!**

**5.** Az érintett feltehetőleg nem COVID-19 fertőzött. **Vannak más, a COVID-19-re jellemző tünetei is?** (Száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése.)

- Ha **igen**, folytassa a **6. ponttal!**

- Ha **nem**, folytassa a **7. ponttal!**

**6. Végezzen el egy PCR tesztet!** Amíg nincs meg az eredmény, az érintett elkülönítendő.

- Ha az eredmény **pozitív**, az illető fertőzött; a járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Végezze el a kontaktkutatást: folytassa a **24. ponttal!**

- Ha az eredmény **negatív**, az érintett szinte biztosan nem fertőzött. A felépülése után folytathatja a munkát.

- Ha **nem áll módjában PCR teszt elvégzése**, 3 nappal később, vagy ha az nem megvalósítható, a felépülését követően végezzen el egy újabb antigén tesztet és egy ellenanyag tesztet is (addig az illetőt fertőzöttként kell kezelni). Csak ha mindkettő eredménye negatív, tekintse a teszteredményt negatívnak, egyébként az érintettet fertőzöttnek kell tekinteni.

**7.** Az érintett valószínűleg nem COVID-19 fertőzött.

- Ha később sem jelentkeznek a jellemző tünetek, felépülését követően, munkába állás előtt vagy **PCR teszt**, vagy **antigén ÉS ellenanyag gyorsteszt** elvégzése szükséges, hogy a korábbi negatív teszteredményt meg lehessen erősíteni.

- Ha később jelentkeznek a jellemző tünetek, folytassa a **6. ponttal!**

**8.** Az illető szinte bizonyosan COVID-19 fertőzött. A járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Végezze el a kontaktkutatást: folytassa a **24. ponttal!**

**A dolgozók rutinszerű szűrése**

**10. Végezzen el heti, vagy 10 napnyi rendszerességgel egy-egy ellenanyag gyorstesztet az összes dolgozón!**

*Ezt a műveletet a később, az egyes teszteredmények kapcsán ismertetett teendőktől függetlenül meg kell ismételni.*

**11.** Az **összes dolgozó teszteredménye negatív lett?**

- Ha igen, folytassa a **12. ponttal!**

- Ha nem, folytassa a **13. ponttal!**

**12. Van olyan dolgozó**, akinél **jelentkeznek a COVID-19 jellegzetes tünetei?** (Magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése.)

- Ha igen, az illető a teszteredménytől függetlenül fertőzött lehet. Folytassa a **13. ponttal**, és **járjon el úgy, mint ha a teszt eredménye IgM-re és IgG-re is pozitív lett volna**.

- Ha nem, a vírus feltehetőleg nincs jelen a dolgozók között. Amennyiben a továbbiakban sem jelentkezik senkinél sem láz, sem tünetek, a következő menetrendszerű tesztelési alkalomig (**10. pont**) nincsen teendője.

**13. Melyik ellenanyagra lett(ek) pozitív eredmény(ek)?**

- Ha született **akár** **csak egy**  **IgM-re**, vagy **IgM-re és IgG-re is pozitív eredmény**, folytassa a **14. ponttal!** *Az írt teendőket minden egyes érintettnél külön-külön el kell végezni!*

- Ha csak **IgG-re** pozitív eredmény lett, folytassa a **19. ponttal!**

**14.** Ez esetben a vírus már megjelent a dolgozók között. **Akadályokba ütközik-e a pozitív teszteredményűeknél a PCR teszt elvégzése?** (Például, a vizsgálatra, és/vagy az eredményre akár egy hetet is várni kell, ami nem megengedhető.)

- Ha **igen**, folytassa a **15. ponttal!**

- Ha **nem**, folytassa a **16. ponttal!**

**15. Végezzen el az érintett(ek)nél egy antigén gyorstesztet!**

Amennyiben az eredmény pozitív, az illető szinte bizonyosan COVID-19 fertőzött. A járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Végezze el a kontaktkutatást: folytassa a **24. ponttal!**

Negatív eredmény esetén 3 nap múlva mind az ellenanyag, mind az antigén tesztet meg kell ismételni, addig az illetőt fertőzöttként kell kezelni. Csak abban az esetben lehet nagy valószínűséggel kizárni a COVID-19 fertőzést, ha a megismételt tesztek negatív eredményt adtak ÉS a fertőzés jellegzetes tünetei sem jelentkeztek. (Magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése.)

Mindazonáltal, ha csak egy mód van rá, **a PCR teszt mindenképp elvégzendő**, hogy meg lehessen erősíteni a fertőzés gyanúját.

**16. Végezzen el egy PCR tesztet!**

- Ha a PCR teszt eredménye **pozitív**, folytassa a **17. ponttal!**

- Ha a PCR teszt eredménye **negatív**, folytassa a **18. ponttal!**

**17.** Az illető COVID-19 fertőzött. A járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Végezze el a kontaktkutatást: folytassa a **24. ponttal!**

**18.** Az illető a negatív PCR teszt ellenére is lehet COVID-19 fertőzött. **Néhány nappal később ismételje meg a PCR tesztet!**

- Ha ennek az eredménye **pozitív**, folytassa a **17. ponttal!**

- Ha ennek az eredménye **negatív**, a gyorsteszt valószínűleg téves eredményt adott. Az illető nem COVID-19 fertőzött, és – ha egészséges – visszatérhet a munkához. (Ha nem egészséges, a felépülését követően térhet vissza a munkához.) A következő menetrendszerű tesztelési alkalomig (**10. pont**) nincsen teendője.

**19. Vannak az érintett(ek)nek a COVID-19-re jellemző tünetei?** (Magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése.)

- Ha **igen**, valószínű, hogy aktív fertőzésről van szó. Folytassa a **14. ponttal!**

- Ha **nem**, elképzelhető, hogy az érintett már a múltban átesett a COVID-19 fertőzésen (enyhe tünetekkel vagy azok nélkül). Folytassa a **20. ponttal!**

**20.** Azt, hogy az illető aktuálisan már nem fertőzött – és nem fertőz – **PCR teszt elvégzésével lehet igazolni**. (Mivel az antigén teszt a fertőzés késői fázisában már nem megbízható, alkalmazása ebben az esetben nem javasolt.)

- Ha a **PCR teszt elvégzése megvalósítható**, folytassa a **21. ponttal!**

- Ha **nem megvalósítható**, folytassa a **22. ponttal!**

**21. Végezzen el egy PCR tesztet!**

- Ha az eredmény **negatív**, az illető már korábban átesett a COVID-19 fertőzésen, és már nem fertőző. A következő menetrendszerű tesztelési alkalomig (**10. pont**) nincsen teendője.

- Ha az eredmény **pozitív**, az illető még COVID-19 fertőzött és maga is fertőzőképes. Folytassa a **17. ponttal!**

**22.** Ebben az esetben nem tudni, az érintettnél fennáll-e még a COVID-19 fertőzés. Az érintett két hétre elkülönítendő. Ha megvalósítható, érdemes **1 és 2 hét múlva megismételni az ellenanyag tesztet**.

- Ha e két hét alatt az érintettnél **nem jelentkeznek tünetek**, és az ellenanyag tesztek **eredménye negatív, vagy csak IgG-re nézve pozitív**, folytassa a **23. ponttal!**

- Ha **jelentkeznek a COVID-19 jellegzetes tünetei** (magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése), **vagy** a megismételt ellenanyag tesztek **bármelyike IgM-re nézve pozitív**, valószínűleg aktív fertőzöttről van szó. Folytassa a **17. ponttal!**

**23.** Az érintett szinte bizonyosan már nem fertőző. A következő menetrendszerű tesztelési alkalomig (**10. pont**) nincsen teendője.

**Kontaktkutatás**

**24.** A vírus jelen van az adott közösségben, ezért szükség van az érintettek (munkahelyi) kontaktjait is megvizsgálni, fertőzöttek-e. **Közvetlen** (szoros) **kontaktnak** minősülnek azok a személyek, akik a valószínűsíthető fertőzöttekkel az elmúlt 5 napban egy légtérben dolgoznak, illetve, akikkel (védőmaszk nélkül) kevesebb, mint 1,5 méter távolságon belül, legalább 15 percet eltöltöttek, vagy akik a fertőzöttekkel fizikai kapcsolatba léptek (például kezet fogtak).

- Ha körülmények szükségessé teszik, hogy **a kontaktok teszteredményei mihamarabb rendelkezésre álljanak**, folytassa a **27. ponttal!** (Ilyen eset, ha a várakozás miatt egy egész részleget, üzletet stb. napokra le kell zárni, ha valamely kontaktszemély rendszeresen nagy mennyiségű emberrel kerül kapcsolatba, a kontaktszemély külföldi üzleti útra készül stb.)

- Ha van lehetőség a várakozása, folytassa a **25. ponttal!** (Ilyen eset, ha nem okoz gondot, hogy például a kontaktszemélyek pár napig nem, vagy a többiektől elkülönítve dolgoznak)

**25.** Rendelkezésre állnak az erőforrások és a lehetőségek arra, hogy az **összes** kontaktszemélynél **el lehessen végezni a PCR tesztet**?

- Ha **igen**, folytassa a **26. ponttal!**

- Ha **nem**, folytassa a **27. ponttal!**

**26. Végezzen el a kontaktszemélyeknél egy-egy PCR tesztet!**

- Akinél az eredmény **pozitív**, COVID-19 fertőzött. A járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Amennyiben megvalósítható, végezze el az új érintettek esetében is a kontaktkutatást: folytassa a **24. ponttal!**

- Akinél az eredmény **negatív**, valószínűsíthetően nem fertőzött. Ha nem jelentkeznek nála a COVID-19 jellegzetes tünetei (magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése), folytathatja a munkát. (Akinél kialakulnak a tünetek, érdemes a PCR tesztet megismételni, és az így kapott eredmény alapján eljárni.)

**27. Végezzen el a kontaktszemélyeknél egy-egy antigén tesztet!** Ezeknél a személyeknél az ellenanyag teszt azért is adhatott negatív eredményt, mert nem kapták el a vírust, ám azért is, mert a fertőzés olyan korai szakaszában vannak, hogy e tesztek még nem adnak pozitív eredményt. Ebben a szakaszban viszont az antigén tesztek valószínűleg kimutatják a vírus jelenlétét.

- Akinél az eredmény **pozitív**, COVID-19 fertőzött. A járványügyi protokoll szerint kell eljárni; az érintettet el kell különíteni, ha a tünetek indokolják orvosi ellátás, illetve kórházi kezelés szükséges. Amennyiben megvalósítható, végezze el az új érintettek esetében is a kontaktkutatást: folytassa a **24. ponttal!**

- Akinél az eredmény **negatív**, **és nem jelentkeznek a COVID-19 jellegzetes tünetei** (magas láz, száraz köhögés, hasmenés, fáradság, légzési nehézségek, torokfájás, izomfájdalom, íz- és szagérzékelés elvesztése), valószínűleg nem fertőzött és folytathatja a munkát. (Olyan személyeknél, akiknél fennáll a veszélye, hogy sok embernek átadhatják a fertőzést, érdemes 3 nappal később megismételni az antigén tesztet és az így kapott eredmény alapján eljárni.)

- Akinél az eredmény **negatív**, ám **jelentkeznek a COVID-19 tünetei**, elképzelhető, hogy fertőzött. Ha megvalósítható, **el kell végezni egy PCR tesztet** – ha ez nem megvalósítható, mind az antigén, mind az ellenanyag tesztet 3 nap múlva meg kell ismételni. A friss teszteredmény függvényében kell eljárni.

**Egészségügyi intézmények számára**

**Ambuláns páciensek fogadásakor** lázmérés mellett az **antigén gyorsteszt** elvégzése javasolt minden olyan esetben, ha az illetőnél magas láz, és/vagy a COVID-19 más jellemző tünetei közül legalább egy jelentkezik. (Az ellenanyag teszt, mivel a fertőzés korai fázisát csak kis eséllyel azonosítja, illetve a PCR teszt, amely eredménye csak hosszú idő elteltével kapható meg, ilyen helyzetben nem szerencsés.)

**Tervezett beavatkozások** végrehajtásakor, ha megvalósítható, mind **a PCR teszt 48 órán belüli**, mind az **antigén teszt helyszíni** elvégzése ajánlott.

**A dolgozók számára** a cégek számára összeállított protokoll javasolt. A körülmények függvényében, különösen akkor, ha a személyzet olyanokkal érintkezett, akiknél fennáll a COVID-19 fertőzés gyanúja, a rendszeres ellenanyag teszt nagyobb sűrűséggel is elvégezhető, s az rendszeres antigén teszt alkalmazásával is kiegészíthető.