**További, illetve továbbra is teendők a COVID-19 weblappal**

Azokat a pontokat hagytam benne, amelyek továbbra is fennállnak.

Néhány ponton viszont *megbeszélés tárgyát* képezik a dolgok, ezeket *dőlt aláhúzott* kiemeléssel jelöltem - ezek minden illetékesre tartoznak. (A sima dőlt betű csak update, hogy mit látok.)

(4) A főoldalról alapvetően lemaradt az egész üdvözlőszöveg.

Az, hogy Üdvözöljük honlapunkon? Lehet, hogy szükség van rá…

*Továbbra is hiányzik.*

(5) Vagy nincs semmi, ami visszavinne a főoldalra, ha lejjebb görgettem, vagy nem találom. (Ha én nem találom, más sem fogja.) Szerintem ennek remek helye lenne a kép tetején rögzülő menüben...

Igazad van, bár ott a <- gomb. Kitalálok valamit.

*Legyen kitalálva valami. Miért nem tud a menü mellett, bal vagy jobb sarokban kis HBS embléma lenni? Az konvenció szerint a főoldalt jelenti. Vagy, egyszerűen egy "főoldal" menüpont.*

*Továbbra is probléma. A „Gyorstesztek” pont elnevezése félrevezető, nem világos, miért nem lehet ennek egyszerűen Főoldal a neve.*

*Továbbra sem értem, a két gyorsteszt, mint termék miért nem kap közvetlen linket a kép tetején rögzülő menüben. – Sőt, beszéltem Gáborral, ő is ugyanezt mondja!!!*

*Továbbra sem világos, mi célja a fejlécben elhelyezett HBS logónak, ha az lejjebb görgetve eltűnik, hiszen így nem tölti be a funkcióját. (Amellett redundáns is, hiszen ugyanazt csinálja, mint a „Gyorstesztek” pont.)*

(8) A "Rólunk"... rész csak nem lett harmonika. (Nem kattintásra megnyíló rész.) Viszont, így se címe, se semmi, amiből ki lehetne találni, mi az a tartalmi egység. (Szerintem ugyan ez pont lehetett volna egy hasáb, mert nem hosszú az egész, viszont a Bisnode sok helyet foglal így.)

*Továbbra is ugyanaz a helyzet. Nem kattintásra nyílik, nincs ott semmi cím, hogy "Rólunk".*

*Hogy egy vagy két hasáb, és a Bisnode tényleg ekkora helyet foglaljon, megbeszélés kérdése.*

(9) Így, hogy nem harmonika, az ábra és a tesztek magyarázata tematikailag következetlenné válik. (Hogy a "cégismertető" feljebb vagy lejjebb lenne-e jó, megbeszélés tárgya, de szerintem attól is függ, lehet-e harmonika.)

Én nem is tenném főoldalra a diagramot és a táblázatot.

*Más alternatíva nem nagyon van, akkor ugyanis mindkét termékoldalon meg kell ismételni.*

*Megoldás lehet még, ha a "Rólunk..." részt az ábra és a táblázat alá tesszük - elvégre, előbb kíváncsiak az emberek a termékre, mint a cégre. Ha nem, megbeszélés tárgya kell, hogy legyen.*

(10) A referenciáknak szerintem a termékeknek megfelelő oldalon lenne jó helye...

Hogy érted, hogy a termékeknek megfelelő oldalon?

*Ami most a főoldalon van, az az ellenanyag tesztre vonatkozik. Ennek azon az oldalon volna a helye, a "Dokumentumok" rész alatt.*

*Ugyanitt kell kihagyni a helyet az antigén teszt oldalon is a későbbi referenciáknak - mivel a termék holnap érkezik, ilyenjeink jelenleg még értelemszerűen nincsenek.*

(11) A főoldalon lévő, a tesztekről szóló ábra alatt jelenleg ennyi van: „Antigén teszt és szerológiai tesztek viszonya”

Ezt, kisebb betűkkel a következőre kellene lecserélni.

„

Ez az ábra mutatja, melyik gyorsteszt milyen időintervallumban mutatja ki a fertőzést. Az ábrán a 0 azt a napot jelöli, amikor a COVID-19 tünetei jelentkeznek. (Ezt hívják onset napnak.)

Leghamarabb, a fertőzés korai szakaszában az antigén teszt által észlelt vírusfehérje jelenik meg (Ag). Ezt követi a két, a szerológiai teszt által kimutatható ellenanyag. Az immunglobulin M (IgM) jellemzően a fertőzés korai-közép szakaszában van jelen észlelhető mennyiégben. Az immunglobulin G (IgG) rendszerint később jelenik meg, ám az a fertőzés lezajlása után akár hónapokig is megtalálható a szervezetben.

A tünetek a megfertőződést követően 2–14 nap múlva, rendszerint 5–6 nap elteltével jelentkeznek. Az ezt megelőző, úgynevezett lappangási időszakot jelöli az időskála 0-t megelőző (negatív számokkal jelzett) része. Ekkor még teszt nem mutatja ki kellő biztonsággal a vírust, igaz, a lappangási időszak nagyobb hányadában a megfertőződött személy valószínűleg még nem terjeszti a COVID-19-et, mert még csak kevés vírus van a szervezetőben.

(12) Az aloldalaknál ugyan fejléckép nincs, viszont a hátteret kettévágja a menü, ami nem valami szép.

*Továbbra is ugyanez a helyzet néhány helyen.*

(16) Ami a vázolt további lépéseket illeti:

- Nemcsak a lábléc hiányzik, hanem az onnan nyíló plusz helyiségek- ja nem, oldalak is. Mint az adatvédelmi nyilatkozat, a kapcsolat (a cég munkatársaival), a visszairányítás a HBS főoldalára stb...

Nyilatkozatokat kopipésztelem és módosítom.

*A lábléc, és annak további elemei továbbra is hiányoznak.*

Ahol nincs nyelvi mutáció, ott a nyelvválasztás sötét, és a nyitólapra visz.

*Egyelőre jó így.*

(18) A nyitó (beharangozó) szöveg szerintem túl nagy betűvel van írva (amellett, hogy hiányzik az üdvözlés).

*Továbbra is nagynak találom a betűket.*

(19) Ugyanezt mondanám a két, a termék oldalára vezető link betűméretéről is. (Még monitoron is rengeteg sorba tördelődik, nem szép.)

(20) A két gyorsteszt aloldala nem tudna a fenti menübe is bekerülni, mint "Ellenanyag gyorsteszt" és "Antigén gyorsteszt"? (Ha túl hosszú, legyen gyorsteszt helyett "teszt").

*Lásd fentebb, ez tényleg nagyon kell!*

(24) Felelős cégvezetőknek oldal - és másutt is. A dőlt betű helytelenül interpretálódik. (Pl. a "cunami" szó álló, és méretben sem illeszkedik a többi szöveghez.)

(25) Felelős cégvezetőknek oldal, ezt az egész bekezdést átírnám, erről:

„Amikor Magyarországon augusztus második felében átlépte a 100 főt az újonnan igazolt SARS-CoV-2 fertőzöttek száma, még csak néhányan beszéltek arról, hogy elérkezett a második hullám. Szeptemberben már sorra dőltek meg a fertőzöttségi rekordok, október első felében pedig minden nap legalább 800 új esetet jelentettek. E hónap végén már a 2000 feletti esetszámok voltak a jellemzőek, sőt, volt nap, amikor 3 000-nél is több új fertőzöttet regisztráltak. Tavasszal még csak néhány olyan nap volt, amikor az új érintettek száma 100 fő fölött volt, és a csúcs is alig emelkedett 200 ember fölé. Most már nem az a kérdés, eljött-e a COVID-19 második hulláma, hanem az, mennyivel lesz az súlyosabb, mint az első volt.”

Erre:

„

Amikor Magyarországon augusztus második felében átlépte a 100 főt az újonnan igazolt SARS-CoV-2 fertőzöttek száma, még csak néhányan beszéltek arról, hogy elérkezett a második hullám. Szeptemberben már sorra dőltek meg a fertőzöttségi rekordok, október második felében az új esetek száma nem egyszer meghaladta a 3000 főt, novemberben pedig átlépte a 4000-t is. Tavasszal még csak néhány olyan nap volt, amikor az új érintettek száma 100 fő fölött volt, és a csúcs is alig emelkedett 200 ember fölé. A járvány tavasszal naponta 10–15 életet követelt – november elején az áldozatok száma már a napi 100-at közelíti. **Látható, a COVID-19 második hulláma sokkal súlyosabb, mint az első volt.**

„

(26) Felelős cégvezetőknek, „Kerülendő korlátozások” szakaszt egyszerűbb, ha leírom, mire kéne lecserélni.

„

Vannak, akik szerint egyedül akkor lehet megfékezni a COVID-19 járványt, ha ismét szigorú korlátozásokat vezetnek be.

Erre már számos európai országban – többek között Franciaországban, Olaszországban, Nagy-Britanniában – sor is került.

Sajnos azonban az első hullám alatt meghozott intézkedések – amelyek közül néhány nyáron is életben volt, **egész szektorokat bénítottak meg**. a vendéglátás, a turizmus, a rendezvényszervezés bevétele töredékére esett vissza. Rengeteg intézmény, vállalat, üzlet kénytelen volt időlegesen bezárni.

Mindezekből következően **Magyarországon több százezer ember veszítette el átmenetileg vagy véglegesen a munkáját**; rengeteg embernél a kijárási korlátozások fogyasztási korlátozásokkal is együtt kellett, hogy járjanak. Mindez természetesen a többi gazdasági szereplőre is hatást gyakorolt – aminek következményeként **a COVID-19 elleni védekezés a gazdasági világválságokhoz mérhető visszaesést okozott**.

Magyarországon egyelőre nincs szó arról, hogy a tavaszihoz hasonló szigorú korlátozásokat vezetnének be – ám, ha arra sor kerül, **a gazdasági károk mértéke felbecsülhetetlen lesz**.

A korlátozások az emberekre gyakorolt pszichés hatása sem elhanyagolható. A munkahely elvesztése, a bezártság, az elmaradt programok, nyaralások miatti frusztráció érezhetően megváltoztatta a társadalom alaphangulatát – a bizonytalanság és feszültség pedig sok embert a felelőtlen magatartásminták felé terelhet.

Amellett, hogy nagyon fontos a higiéniai előírásokat és a szociális érintkezés szabályait betartani, **a vírus terjedését hatékonyan lassítja a rendszeres és módszeres tesztelés is**, hiszen e módszerrel azonosítani lehet a fertőzötteket, akiket elkülönítve meggátolható, hogy terjesszék a megbetegedést.

A lakosság tesztelése sok országban már tavasszal is a vírus elleni védekezés gyakorlatának része volt. Magyarország e téren elmaradt más államoktól – sok szakember rá is mutatott e tényre. Mostanra azonban már megváltozott a helyzet. Sokkal többet tesztelünk, naponta már 15 000-nél is többet. A pozitív eredmények aránya viszont azt mutatja, **mindez még mindig nagyon kevés**. Az Egészségügyi Világszervezet (WHO) ajánlásai alapján a járvány akkor van ellenőrzés alatt, ha a pozitív tesztek aránya 5% alatt van – hazánkban e mutató november elején már 20% fölött volt! A gyakorlatban ez azt jelenti, **nagyon sok fertőzött marad felfedezetlenül – ők pedig, ha nem észlelnek tüneteket, maguk is terjesztik a fertőzést**.

Ha az események így haladnak tovább, semmi esély nem marad az új koronavírus kordában tartására, ami az egészségügy és a gazdaság összeomlásához vezethet.

Hogyan lehetne ezen változtatni?

(27) Felelős cégvezetőknek, „A PCR teszt…” szakasz

E helyett:

„

Sok helyen, így Magyarországon is, a jelenlegi gyakorlat a vírus örökítőanyagát kimutató PCR tesztet fogadja el hitelesnek, mivel azok tekinthetőek a legmegbízhatóbbnak.

„

Ez kellene:

„

Sok helyen, így Magyarországon is, a jelenlegi gyakorlat a vírus örökítőanyagát kimutató PCR tesztet tekinti „arany standardnak”, mivel e teszteket tartják a legmegbízhatóbbaknak.

„

(29) Antigén teszt oldal, ez: "A vizsgálat elvégzése a tesztalany részéről semmilyen különleges előkészületet nem igényel. [EZ TISZTÁZANDÓ!!!] "

*Továbbra is várjuk Howard válaszát, ez nagyon sürgős lenne!*

*Lukács, ezzel most nincs dolgod; viszont nem szabad elfelejteni, hogy ez nyitott kérdés.*

(31) Antigén teszt oldal, második figyelmeztetés. A jogi háttér linkje a régi oldalra mutat, gondolom, ez majd átemelendő.

*Már, ha meg akarjuk tartani így, ebben a formában - megbeszélés tárgya!*

*Lukács, ezzel sincs dolgod, csak tartsuk észben.*

(32) Az antigén teszt videóján a feliratokat nem lehetne lejjebb tenni? Illetve, szerintem teljesen felesleges folyamatosan „kint hagyni”, hogy épp melyik lépésről beszélünk, így csak zavaros lesz a szöveg. (Ha már muszáj, legyen a lépés pl. a jobb felső sarokban.)

(35) Ellenanyag teszt oldal - *Jenő, ill. többiek: itt megbeszélés tárgya, hogy az OGYÉI-t és a hasonló dokumentumokat feltegyük-e, vagy csak a regisztrációs számokat közöljük. (Hogy azt ne "nyúlják le tőlünk" azért, hogy más teszteket adjanak el.)*

*Lukács, ezzel sincs dolgod, csak tartsuk észben.*

(41) *Új jelenség* a Facebook-ikon, amely megléte örvendetes, ám szerintem a menü alatt való, ám azzal együtt haladó elhelyezkedésével belerondít az összképbe. (Arról nem is beszélve, hogy *ennyire* azért nem fontos ez a lehetőség! A Facebook-ról akarjuk idehozni az embereket és nem fordítva!)