**További, illetve továbbra is teendők a COVID-19 weblappal**

Azokat a pontokat hagytam benne, amelyek továbbra is fennállnak.

Néhány ponton viszont *megbeszélés tárgyát* képezik a dolgok, ezeket *dőlt aláhúzott* kiemeléssel jelöltem - ezek minden illetékesre tartoznak. (A sima dőlt betű csak update, hogy mit látok.)

(4) A főoldalról alapvetően lemaradt az egész üdvözlőszöveg.

Az, hogy Üdvözöljük honlapunkon? Lehet, hogy szükség van rá…

*Továbbra is hiányzik. Csak nekem hiányzik?*

(5) Vagy nincs semmi, ami visszavinne a főoldalra, ha lejjebb görgettem, vagy nem találom. (Ha én nem találom, más sem fogja.) Szerintem ennek remek helye lenne a kép tetején rögzülő menüben...

Igazad van, bár ott a <- gomb. Kitalálok valamit.

*Na, most jobb a helyzet, hiszen a „Gyorstesztek” felirat visszavisz a főoldalra, és a menü is mindenütt jó helyen van. Nem lehetnek esetleg a menüpont neve „Gyorstesztek (Főoldal)” ? Az egyértelműbb.*

*Ahol nincs kép, teljesen felesleges a menü alatti, tartalom feletti kihagyás, mert csak a helyet foglalja – a HBS logo pedig okafogyott, hiszen ugyanoda visz, mint a „Gyorstesztek”.*

(8) A "Rólunk"... rész csak nem lett harmonika. (Nem kattintásra megnyíló rész.) Viszont, így se címe, se semmi, amiből ki lehetne találni, mi az a tartalmi egység. (Szerintem ugyan ez pont lehetett volna egy hasáb, mert nem hosszú az egész, viszont a Bisnode sok helyet foglal így.)

*Hát jó, maradhat ebben a formában.*

*Viszont, szerintem a grafikont és a cégbemutató részt megcserélhetnénk.*

(9) Így, hogy nem harmonika, az ábra és a tesztek magyarázata tematikailag következetlenné válik. (Hogy a "cégismertető" feljebb vagy lejjebb lenne-e jó, megbeszélés tárgya, de szerintem attól is függ, lehet-e harmonika.)

Én nem is tenném főoldalra a diagramot és a táblázatot.

*Az előző pontban írt meg is oldja a helyzetet.*

(10) A referenciáknak szerintem a termékeknek megfelelő oldalon lenne jó helye...

*Beszéltük, egyelőre így marad, de később lehet, majd át kell helyezni (ha mindkét tesztnek lesznek külön referenciái).*

(11) A főoldalon lévő, a tesztekről szóló ábra alatt jelenleg ennyi van: „Antigén teszt és szerológiai tesztek viszonya”

*Megoldódott. Talán jobb is így, hogy az ábramagyarázat „harmonika”.*

(16) Ami a vázolt további lépéseket illeti:

- Nemcsak a lábléc hiányzik, hanem az onnan nyíló plusz helyiségek- ja nem, oldalak is. Mint az adatvédelmi nyilatkozat, a kapcsolat (a cég munkatársaival), a visszairányítás a HBS főoldalára stb...

Nyilatkozatokat kopipésztelem és módosítom.

*A lábléc, és annak további elemei továbbra is hiányoznak.*

(18) A nyitó (beharangozó) szöveg szerintem túl nagy betűvel van írva (amellett, hogy hiányzik az üdvözlés).

*Továbbra is nagynak találom a betűket.*

(31) Antigén teszt oldal, második figyelmeztetés. A jogi háttér linkje a régi oldalra mutat, gondolom, ez majd átemelendő.

*Már, ha meg akarjuk tartani így, ebben a formában - megbeszélés tárgya!*

*Lukács, ezzel sincs dolgod, csak tartsuk észben.*

(32) Az antigén teszt videóján a feliratokat nem lehetne lejjebb tenni? Illetve, szerintem teljesen felesleges folyamatosan „kint hagyni”, hogy épp melyik lépésről beszélünk, így csak zavaros lesz a szöveg. (Ha már muszáj, legyen a lépés pl. a jobb felső sarokban.)

*Ez továbbra is fennáll, nagyon belelóg a képbe.*

(35) Ellenanyag teszt oldal - *Jenő, ill. többiek: itt megbeszélés tárgya, hogy az OGYÉI-t és a hasonló dokumentumokat feltegyük-e, vagy csak a regisztrációs számokat közöljük. (Hogy azt ne "nyúlják le tőlünk" azért, hogy más teszteket adjanak el.)*

*Lukács, ezzel sincs dolgod, csak tartsuk észben.*

(41) *Új jelenség* a Facebook-ikon, amely megléte örvendetes, ám szerintem a menü alatt való, ám azzal együtt haladó elhelyezkedésével belerondít az összképbe. (Arról nem is beszélve, hogy *ennyire* azért nem fontos ez a lehetőség! A Facebook-ról akarjuk idehozni az embereket és nem fordítva!)