A Clungene® COVID-19 antigén gyorsteszt kazetta használata

A tesztelés megkezdése előtt várjon, amíg a teszt és a minták hasonló, szobahőmérsékletűek nem lesznek (15–30 °C)

A termék a következőket tartalmazza: használati útmutató, steril mintavevő pálca (25 db), munka alátét, extrakciós cső (25 db), cseppentőhegy (25 db), extrakciós reagens (25 db), teszt kazetta (25 db).

A teszt elvégzése

Tegye az extrakciós csövet a munka alátétre.

Csavarja le az extrakciós reagens kupakját, majd öntse az összes reagenst az extrakciós csőbe.

Mintavételezés

Vegye ki a mintavevő pálcát a csomagolásából.

Orr-garatnyálkahártya kenet minta

Hajtsa hátra a páciens fejét kb. 70°-os szögben.

Helyezze a pálcát párhuzamosan (nem felfeléR) az orrlyukba, és haladjon vele előre addig, amíg ellenállásba nem ütközik, vagy amíg a tampon egyenlő távolságban nem lesz az orrcimpáktól és a fültől.

Óvatosan forgatva dörzsölje a tampont az orrgarathoz. Hagyja a mintavevőt néhány másodpercig e pozícióban, hogy az felvegye a váladékokat.

Lassan, forgatva húzza ki a pálcát.

Száj-garatnyálkahártya kenet minta

Helyezze a pálcát a torok hátsó részébe, a garatív régiójába.

Óvatosan dörzsölje a tampont a garatívhez és a szájgarat hátsó részéhez. Ne érjen hozzá a nyelvhez, a fogakhoz vagy az ínyhez.

Helyezze a tampont az extrakciós csőbe (mely már tartalmazza az extrakciós reagenst).

Forgassa meg a tampont legalább ötször úgy, hogy annak végét közben a cső aljához és oldalához nyomja.

Hagyja állni a tampont 1 percen át az extrakciós csőben.

Vegye ki a tampont a csőből. Eközben nyomja össze a cső oldalait, hogy kipréselje a maradék folyadékot a tamponból.

Erősítse szorosan a cseppentőhegyet a csőre.

Vegye ki a teszt kazettát a lezárt csomagolásából. Helyezze azt száraz, vízszintes felszínre.

Fordítsa meg az extrakciós csövet és azt függőlegesen tartva adjon 3 csepp mintát (kb. 100 l-t) a teszt kazetta minta (S) nyílásába.

Indítsa el az időmérőt és várjon a színes vonalakra.

Az eredményeket 15 perc múlva értékelje ki. Ne várjon 20 percnél tovább.

Az eredmények értelmezése

Pozitív: két csík jelenik meg.

Egy színes csík látható a kontroll (C) régióban, egy csík látható a teszt (T) régióban. Az eredmény a csík intenzitásától függetlenül pozitívnak számít.

Negatív: egy csík jelenik meg a kontroll (C) régióban, nincs csík a teszt (T) régióban.

Érvénytelen: nem jelenik meg a kontrolcsík.

Ennek leggyakoribb oka az elégtelen mintamennyiség, vagy a teszt helytelen elvégzése. Ismételje meg a tesztelést egy új tesztkazettával.

EGÉSZSÉGÜGYI HULLADÉK

A használt teszt kazetta hulladékkezelését illetően az adott országban érvényes szabályozás követendő!

Az alkalmazhatóság korlátai

* A termék kvalitatív kimutatást tesz lehetővé. A tesztvonal intenzitásából nem szükségszerűen következik a mintában lévő antigén mennyisége.
* A negatív eredmény nem zárja ki a SARS-CoV-2 fertőzést, ezért nem képezheti a betegellátással kapcsolatos döntések egyedüli alapját.
* Az orvosnak a teszt eredményét mindig a páciens előtörténetével és leleteivel, valamint más diagnosztikai módszerek eredményeivel összhangban kell értelmeznie.